ब्रिटेन में ज़्यादातर महिलाएं गर्भावस्था के दौरान ढीली टी-शर्ट्स पहनती हैं, लेकिन इस दौरान 'डचेस ऑफ कैंब्रिज' ने बड़ी समझदारी से अपनी ड्रेस का चयन किया.(केट मिडिलटन का 'फोटो स्कैंडल')जब-जब वो सार्वजनिक रूप से नज़र आईं, उन्होंने अपने कपड़ों से अपनी गरिमा को बनाए रखा. इसी साल जून में ब्रिटेन की महारानी के जन्मदिन के मौक़े पर केट ने गुलाबी रंग का कोट और मैचिंग हैट पहनी, जिसमें वो बड़ी लुभावनी नज़र आईं.मशहूर फैशन डिज़ाइनर जूनियन मैक्डोनाल्ड के मुताबिक, "केट बीते कुछ दिनों में अपने कपड़ों के ज़रिए एक तेज़ तर्रार और समझदार महिला के तौर पर सामने आईं."कपड़ों के चयन में उन्होंने रंगों का जिस तरह इस्तेमाल किया वो 'भावी मांओं' के लिए एक तरह से फैशन ट्रेंड बन सकता है.(अस्पताल में केट का एक और दिन)फैश़न विशेषज्ञों के मुताबिक़ केट ने इस दौरान कई बार छोटे-छोटे स्कर्ट्स भी पहने. उनकी ये ट्रिक काम कर गई.इस तरह के कपड़ों ने उन्हें पहले से ज़्यादा 'सेक्सी' बना दिया.केट का स्टाइल उनकी सास प्रिंसेस डायना से बिलकुल जुदा है. डायना के कपड़ों में राजसी ख़ानदान की झलक बहुत ज़्यादा नज़र आती थी. उनका स्टाइल बेहद ख़ास होता था, जो सामान्य जनता से ख़ासा अलग होता था.लेकिन केट मिडिलटन के ड्रेसेस और उनके स्टाइल में राजसी परिवार की गरिमा के साथ-साथ एक 'असलियत' या ज़मीन से जुड़े होने का अहसास देता है जो उन्हें आम लोगों से जोड़ देता है.



(प्रिंस विलियम की शादी की सालगिरह)केटमिडिलटनस्टाइल डॉट ओआरजी नाम के एक ब्लॉग में तो बाक़ायदा महिलाओं को टिप दिए जा रहे हैं कि कैसे वो केट के स्टाइल को अपनाकर अपने क़रीबी लोगों के बीच लोकप्रिय हो सकती हैं.अप्रैल 2011 में शादी के बाद से शॉर्ट स्कर्ट्स और बूट्स पहनने वाली केट ने बेहद शालीन फॉर्मल कपड़े पहनने लगी हैं.5 फीट 10 इंच लंबी केट मिडिलटन किसी मॉडल जैसी दिखती हैं. इस वजह से वो आसानी से ज़्यादातर ड्रेसेस में प्यारी लगती हैं. बकिंघम पैलेस में रहते हुए भी वो आम लोगों के बीच की राजकुमारी नज़र आती हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)